Ciclismo

O **ciclismo** ye un esporte con cuantas especialidaz, con a nota común todas ellas de fer-se en una bicicleta por una persona clamata *[[ciclista]]*. Puet estar nomás una actividat d'ocio u fer-se como competición esportiva, poseyendo alavez as suyas Federacions y Reglamentos. Bi ha asinas o ciclismo en rota, o ciclismo en pista, o ciclocross, o ciclismo de montanya, o cicloturismo, etc. As competencias sobre a reglamentación d'istos esportes son d'a Unión Ciclista Internacional (UCI). Antiparte, ye un esporte olimpico.

## Modalidaz

* Ciclismo en rota. Se fa por carreteras, circuitos u carreras.
** Prebas d'un día:
*** Prebas clasicas: son carreras d'una durada d'un día, a ormino entre dos ciudaz (París-Roubaix u Lidje-Bastogne-Lidje).
*** *Criteriums*: carreras en circuito, a ormino de menos de 100 km de longaria.
*** *Contrareloch*: carrera individual, en a que toz os ciclistas fan o mesmo recorrito, encara que en moments diferents.
*** *Cronoescalata*: una carrera contrareloch en montanya.
*** *Contrareloch por equipos*: se corre no pas individualment, so que con toz os corredors d'o mesmo equipo agrupatos.
** Prebas de cuantos días, en combinando etapas de montanya, de plana, contrarreloch, cronoescalatas, etc.
* Ciclismo en pista, que se fa en una instalación especial, clamata *[[velodromo]]*.
** Velocidat: A competición ye por parellas, en una distancia de 1.000 metros, encara que nomás conta o tiempo emplegato en recorrer os zaguers 200 metros.
** Kilometro en salita parata: Prueba contrareloch individual en una distancia de 1.000 metros.
** Persecución individual: competición uno contra uno, con salita de cadagún dende un puesto diferent d'o velodromo tentando de cazar-se'n mutuament.
** Persecución por equipos: igual que l'anterior, pero en equipos de 4 corredors, estando o tercer corredor en trescruzar a meta qui da o tiempo a o suyo equipo.
** De fundo por puntos: carrera en grupos d'una longaria de 50 km, con *[[sprint]]* cada 1.500 metros, con puntuación cumulativa.
** *Keirin*: ye una preba d'orichen chaponés, a on arredol de 8 corredors fan un *sprint* lanzato.
** *Scratch*: preba de 10–15&nbsp;km de longaria, con 24 participants, a on nomás puntúa o *sprint* zaguer d'a carrera.
** Eliminación: similar a la preba por puntos, pero o zaguer corredor en cada sprint albandona a carrera, dica que nomás queda o guanyador.
* Ciclocross.
* Ciclismo de montanya.
* Cicloturismo.
* Ciclismo en grava.

## Competicions

A Unión Ciclista Internacional clasifica as carreras en categorías:

### Uci Pro Tour
#### Prebas por etapas
*  París-Niza (Francia).
*  Tirrena-Adriana (Italia).
*  Vuelta a o País Basco (País Basco).
*  Vuelta a Romandía (Suiza).
*  Giro d'Italia (Italia).
*  Volta a Catalunya (Catalunya).
*  Dauphiné Libéré (Francia).
*  Vuelta a Suiza (Suiza).
*  Tour de Francia (Francia).
*    Tour d'o Benelux (Belchica-Países Baixos-Luxemburgo).
*  Vuelta a Alemanya (Alemanya).
*  Vuelta a Espanya (Espanya).
*  Vuelta a Polonia (Polonia).

#### Prebas d'un día (clasicas)
*  Milán-Sanremo (Italia).
*  Tour de Flandres (Belchica).
*  Gent-Wevelgem (Belchica).
*  París-Roubaix (Francia).
*  Amstel Gold Race (Países Baixos).
*  Flecha Valona (Belchica).
*  Lidje-Bastogne-Lidje (Belchica).
*  Contrareloch por equipos d'Eindhoven (Países Baixos).
*  Vattenfall Cyclassics (Alemanya).
*  Clasica de San Sabastián (País Basco).
*  Gran Premio de Ploue (Bretanya).
*  Campionato de Zúrich (Suiza).
*  París-Tours (Francia).
*  Giro de Lombardía (Italia).

### Primera Categoría
* Semana Catalana de Ciclismo (Catalunya).

### Segunda Categoría
### Tercera Categoría
## Se veiga tamién
* Bicicleta.
* Ciclista.
* Unión Ciclista Internacional.
* Velodromo.
* Vuelta a Aragón.
* Vuelta a los Pireneus.
* Quebrantahuesos.
* Vuelta a Espanya.
* Tour de Francia.
* Giro d'Italia.

## Referencias

## Vinclos externos

* Pachina web oficial d'a Unión Ciclista Internacional.